Document ID: 32006R2028

UREDBA KOMISIJE (ES) št. 2028/2006
z dne 18. decembra 2006
o spremembi Uredbe (ES) št. 600/2005 glede dovoljenja za pripravek Bacillus licheniformis DSM 5749 in Bacillus subtilis DSM 5750 kot dodatek v krmi, ki sodi v skupino mikroorganizmov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 predvideva izdajo dovoljenja za dodatke za uporabo v prehrani živali ter razloge in postopke za odobritev takega dovoljenja.
(2)
Pripravek Bacillus licheniformis DSM 5749 in Bacillus subtilis DSM 5750, ki sodi v skupino mikroorganizmov, je bil v skladu z Direktivo Sveta 70/524/EGS (2) brez časovne omejitve dovoljen kot dodatek v krmi za svinje z Uredbo Komisije (ES) št. 1453/2004 (3), za purane za pitanje in teleta do treh mesecev z Uredbo Komisije (ES) št. 600/2005 (4), za prašiče za pitanje in pujske z Uredbo Komisije (ES) št. 2148/2004 (5). Ta dodatek je bil naknadno vpisan v Register krmnih dodatkov Skupnosti kot obstoječ proizvod v skladu s členom 10 Uredbe (ES) št. 1831/2003.
(3)
V skladu s členom 7 Uredbe (ES) št. 1831/2003 je bil predložen zahtevek za spremembo dovoljenja za uporabo tega pripravka, ki vsebuje dovoljeni kokcidiostatik maduramicin amonij, v krmi za purane za pitanje. V skladu s členom 7(3) navedene uredbe so bili temu zahtevku priloženi zahtevani podatki in dokumenti.
(4)
Evropska agencija za varnost hrane („Agencija“) je v svojem mnenju z dne 12. julija 2006 sklenila, da je bila ugotovljena združljivost dodatka Bacillus licheniformis DSM 5749 in Bacillus subtilis DSM 5750 z maduramicin amonijem. Mnenje Agencije tudi preveri poročilo referenčnega laboratorija Skupnosti, ustanovljenega z Uredbo (ES) št. 1831/2003, o analitski metodi prehranskih dodatkov v krmi.
(5)
Ocena tega pripravka je pokazala, da so pogoji iz člena 5 Uredbe (ES) št. 1831/2003 izpolnjeni.
(6)
Uredbo (ES) št. 600/2005 je zato treba ustrezno spremeniti.
(7)
Ukrepi, določeni v tej uredbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga III k Uredbi (ES) št. 600/2005 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 2006

Labels: 0
16
17
6